לוקאס פאקטה

לוקאס טולנטינו קואלו דה לימה (נולד ב-27 באוגוסט 1997) הידוע יותר בשם לוקאס פאקטה, הוא כדורגלן ברזילאי המשחק בעמדת הקשר בווסטהאם יונייטד ובנבחרת ברזיל. לוקאס פאקטה הצטרף למחלקת הנוער של פלמנגו בשנת 2007 בגיל 10. בגיל 15, אף שהיה מוכשר מבחינה טכנית, לא היו לו את יכולות פיזיות התואמות שחקנים בגילו, כשגובהו היה 1.52 מטר. עם זאת, עד גיל 18 הוא גבה בכ-27 ס"מ נוספים. בשנת 2016, הוא זכה ביחד עם הקבוצה הצעירה של פלמנגו בגביע סאו פאולו לנערים. לאחר תחרות זו, הוא עלה לקבוצה הבוגרת של פלמנגו. במרץ 2016 עלה פאקטה לקבוצה הבוגרת ובנוסף חתם על הארכת חוזה עד שנת 2020. ב-5 במרץ הוא ערך את הופעת הבכורה שלו בהרכב הפותח בניצחון 1–3 על באנגו במסגרת ליגת הקריוקה. את השער המקצועי הראשון שלו כבש ב-19 בפברואר 2017 בניצחון 0–4 על מאדוריירה. באותה השנה כבש פאקטה בצמד משחקי גמר: האחד, במשחק הראשון נגד קרוזיירו במסגרת הגביע הברזילאי, שנגמר בתוצאת תיקו 1-1, והאחר, במשחק הגומלין נגד אינדפנדיינטה במסגרת גביע סודאמריקנה, שנגמר גם בתוצאת תיקו 1-1. בשני המקרים, השערים שכבש פאקטה היו במשחק ביתי באצטדיון המרקנה, שלא הספיקו לפלמנגו לזכייה בתארים, והיא נאלצה להסתפק רק בסגנות. בגמר גביע סודאמריקנה, הוא נבחר לשחקן הטוב ביותר של פלמנגו באותו המשחק. הוא נבחר על דיי אוהדי הקבוצה לשחקן המצטיין בקבוצה בשנה זו לצד חואן. בעונת 2018 של ליגת הקריוקה נבחר פאקטה לשחקן הקיצוני השמאלי הטוב ביותר של הטורניר והשחקן היחיד של פלמנגו שנבחר לנבחרת הטורניר. ב-10 באוקטובר 2018 החלו להופיע דיווחים בברזיל על עסקה העברת פאקטה בין מילאן לפלמנגו בסך 35 מיליון אירו, כשפריז סן-ז'רמן התעניינה גם בשחקן, אך לא הצליחה להציע הצעה טובה יותר. ב-4 בינואר 2019 הפכה ההעברה לרשמית, כשמילאן הכריזה על חתימת השחקן בקבוצה בחוזה לחמש שנים. הוא בחר ללבוש את החולצה מספר 39. עקב המוצא הפורטוגלי של אימו, הוא היה זכאי להירשם כשחקן אירופי, ולא כשחקן זר. ב-12 בינואר ערך פאקטה את הופעת הבכורה שלו במדי הקבוצה, כשפתח בהרכב ושיחק 85 דקות עד שהוחלף על ידי פאביו בוריני, בניצחון 0–2 בהארכה על סמפדוריה במסגרת הגביע האיטלקי. ארבעה ימים לאחר מכן, הוא שיחק בסופר קאפ האיטלקי, משחק שנערך בג'דה שבערב הסעודית, ובו יובנטוס ניצחה את מילאן 0–1. ב-21 בינואר ערך פאקטה את הופעת הבכורה שלו בסרייה א' בניצחון 0–2 על גנואה באצטדיון לואיג'י פראריס. ב-10 בפברואר כבש פאקטה את שערו הראשון במדי הקבוצה בניצחון הבית 0–3 על קליארי. ב-30 בספטמבר 2020 חתם פאקטה לחמש שנים באולימפיק ליון. ב-29 באוגוסט 2022 חתם בווסטהאם יונייטד מהפרמייר ליג לחמש שנים. יומיים לאחר מכן ערך הופעת בכורה בקבוצה, בתיקו 1-1 עם טוטנהאם הוטספר. בשנת 2018 הוא נבחר כאחד משנים עשר המחליפים לנבחרת ברזיל על ידי המאמן צ'יצ'ה לקראת מונדיאל 2018. ב-17 באוגוסט 2018 זימן צ'יצ'ה את לוקאס בפעם הראשונה לצמד משחקי ידידות נגד נבחרת ארצות הברית ונבחרת אל סלבדור בחודש ספטמבר. היה שותף בזכייה של נבחרת ברזיל בקופה אמריקה 2019. נכלל בסגל נבחרת ברזיל לטורניר מונדיאל 2022. נכלל בסגל נבחרת ברזיל לטורניר קופה אמריקה 2024. פלמנגו אליפות הקריוקה (1): 2017 ווסטהאם יונייטד קונפרנס ליג (1): 2022/2023 נבחרת ברזיל קופה אמריקה: 2019 אישיים נבחרת השנה של אליפות הקריוקה (1): 2018 נבחרת השנה של הברזילראו (1): 2018 מדיה וקבצים בנושא לוקאס פאקטה בוויקישיתוף לוקאס פאקטה, ברשת החברתית אקס (טוויטר) לוקאס פאקטה, ברשת החברתית אינסטגרם לוקאס פאקטה, באתר Transfermarkt לוקאס פאקטה, באתר Soccerway לוקאס פאקטה, באתר BDFutbol לוקאס פאקטה, באתר WorldFootball.net לוקאס פאקטה, באתר National Football Teams לוקאס פאקטה, באתר FootballDatabase.eu לוקאס פאקטה, באתר ESPN פאקטה חותם על הארכת חוזה בקבוצה לוקאס פאקטה צפוי להצטרף למילאן זה רשמי: לוקאס פאקטה עובר למילאן מילאן מחתימה את לוקאס פאקטה מפלמנגו עבור 35 מיליון אירו מדוע הגעתו של פאקטה למילאן משתלמת Seleção Brasileira está convocada para a Copa do Mundo FIFA Qatar 2022 באתר הרשמי של קונפדרציית הכדורגל הברזילאית, 7 בנובמבר 2022 (בפורטוגזית) Brazil name Copa América squad with Casemiro dropped באתר OneFootball, ‏ 10 במאי 2024 (באנגלית)